CELEX: 62015CN0381
Language: et
Date: 2015-07-17 00:00:00
Title: Kohtuasi C-381/15: Eelotsusetaotlus, mille on esitanud Audiencia Provincial de Zamora (Hispaania) 17. juulil 2015 – Javier Ángel Rodríguez Sánchez versus Caja España de Inversiones, Salamanca y Soria, S.A.U. (Banco CEISS)

14.9.2015   
            
            
               ET
            
            
               Euroopa Liidu Teataja
            
            
               C 302/26
            
         Eelotsusetaotlus, mille on esitanud Audiencia Provincial de Zamora (Hispaania) 17. juulil 2015 – Javier Ángel Rodríguez Sánchez versus Caja España de Inversiones, Salamanca y Soria, S.A.U. (Banco CEISS)
   (Kohtuasi C-381/15)
   (2015/C 302/33)
   Kohtumenetluse keel: hispaania
   
      Eelotsusetaotluse esitanud kohus
   
   Audiencia Provincial de Zamora
   
      Põhikohtuasja pooled
   
   
      Kaebuse esitaja: Javier Ángel Rodríguez Sánchez
   
      Vastustaja: Caja España de Inversiones, Salamanca y Soria, S.A.U. (Banco CEISS)
   
      Eelotsuse küsimused
   
   
               1.
            
            
               Kas nõukogu 5. aprilli 1993. aasta direktiivi 93/13/EMÜ (1) ebaõiglaste tingimuste kohta tarbijalepingutes artikli 6 lõikega 1 on kooskõlas, et hüpoteeklaenulepingus sätestatud minimaalse intressimäära tingimuse ebaõiglaseks ja seetõttu tühiseks tunnistamisest tulenevaid tagajärgi ei kohaldata tagasiulatuvalt mitte alates lepingu sõlmimise kuupäevast, vaid hilisemast [ajahetkest]?
            
         
               2.
            
            
               Kas ebaõiglase tingimuse kohaldamine meie Tribunal Supremo kehtestatud ajavahemikul põhjustab ettevõtjast lepingupoole alusetut rikastumist, mis ei ole ühenduse õigusnormiga lubatav, kuivõrd sellega ei taastata tasakaalu lepingupoolte kohustuste vahel ning sellest saab kasu see lepingupool, kes sätestas lepingus finantstingimuse, mis tunnistati tühiseks?
            
         
               3.
            
            
               Kas seoses tarbija individuaalhagiga on ebaõiglase tingimuse kohaldamise ja mõju piiramise alusena kohaldatav oht põhjustada olulisi häireid riigi majandusele või oleks nimetatud oluline häire selles individuaalhagis vastupidi pigem häire, mida põhjustatakse tarbija majanduslikule olukorrale [selle tagajärjel], kui tühiseks tunnistatud tingimuse mõju piiratakse märgitud ajavahemikuga?
            
         
      (1)  EÜT L 95, lk 29; ELT eriväljaanne 15/02, lk 288.